Diari Oficial de la Generalitat Valenciana


Sumari del DOGV 3129, del 25-11-1997 (1997/11854)

DECRET 278/1997, de 4 de novembre, del Govern Valencià, pel qual accepta la cessió gratuïta de la propietat de l'immoble de 825 metres quadrats de superfície situat a la partida del Cirer, avinguda de Porvilla, de la Nucia, destinat a la construcció d'un centre de salut, realitzada per l'Ajuntament d'aquest municipi.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1997/11/04/278/dof/vci/html**

### Dades del document

Número de DOGV
:   3129

Data del DOGV
:   25-11-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/11478


Data del document
:   04-11-1997

Organisme emissor
:   Conselleria d'Economia, Hisenda i Administració Pública

Tipus de document
:   Decret

3890 DECRET 278/1997, de 4 de novembre, del Govern Valencià, pel qual accepta la cessió gratuïta de la propietat de l'immoble de 825 metres quadrats de superfície situat a la partida del Cirer, avinguda de Porvilla, de la Nucia, destinat a la construcció d'un centre de salut, realitzada per l'Ajuntament d'aquest municipi. [97/C11643]
  
L'Ajuntament de la Nucia, en sessió plenària realitzada el dia 10 d'abril de 1997, acordà la cessió gratuïta a la Generalitat Valenciana de la propietat de l'immoble situat a la partida del Cirer, avinguda de Porvilla, propietat de l'Ajuntament, i, amb data 15 de maig de 1997, es formalitzà davant el notari Juan Carlos Alonso Navarro, la cessió unilateral a la Generalitat Valenciana de la parcel·la de terreny esmentada (núm. de protocol 779).
  
La cessió es realitza amb la finalitat determinant que s'hi construïsca un centre de salut.
  
A petició del conseller de Sanitat, s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.
  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.
  
Per això, a proposta del conseller d'Economia, Hisenda i Administració Pública i amb la deliberació prèvia del Govern Valencià, en la reunió del dia 4 de novembre de 1997,
  
DECRETE
  
Article 1
  
Acceptar la cessió gratuïta de la propietat, realitzada per l'Ajuntament de la Nucia, de l'immoble de 825 metres quadrats de superfície, situat a la partida del Cirer, avinguda de Porvilla, que confronta: nord, Ajuntament de la Nucia; sud, senyor José Such Lloret; est, zona urbana, i oest, avinguda de Porvilla.
  
Aquesta finca es troba inscrita en el Registre de la Propietat de Callosa d'En Sarrià, tom 800, llibre 90, foli 183, finca 10.762.
  
Article 2
  
La cessió gratuïta efectuada per l'Ajuntament de la Nucia es fa amb la condició de destinar l'immoble a la construcció d'un centre de salut.
  
Article 3
  
El dret de propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
DISPOSICIÓ FINAL
  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.
  
València, 4 de novembre de 1997
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia i Hisenda,


Còpia Permalink ELI